ടി.എസ്. ശ്യാംകുമാർ

സംസ്‌കൃതപണ്ഡിതനും അധ്യാപകനും സാമൂഹ്യ ചിന്തകനും  സാംസ്കാരിക വിമർശകനും ഗവേഷകനും ചരിത്രകാരനുമാണ് ടി.എസ് ശ്യാംകുമാർ. നിരവധി പ്രഭാഷണങ്ങളും പ്രബന്ധങ്ങളും അദ്ദേഹത്തിന്റെതായിട്ടുണ്ട്. "ആരുടെ രാമൻ " എന്ന ശ്യാംകുമാറിന്റെ പുസ്തകത്തിന് 2024-ലെ വൈജ്ഞാനിക സാഹിത്യത്തിനുള്ള കേരള സാഹിത്യ അക്കാദമിയുടെ ജി.എൻ പിള്ള പുരസ്കാരം ലഭിച്ചു. https://www.mathrubhumi.com/literature/news/kerala-sahithay-academy-awards-anitha-thampy-gr-indugopan-v-shinilal-1.10695919. 

ജീവിതരേഖ
ആലപ്പുഴ ജില്ലയിലെ ഹരിപ്പാടിനടുത്തുള്ള അപ്പർകുട്ടനാട് ഗ്രാമമായ വീയപുരം  സ്വദേശിയാണ് ശ്യാംകുമാർ. കാലടി ശ്രീ ശങ്കരാചാര്യ സംസ്കൃത സർവകലാശാലയിൽ നിന്നും സംസ്കൃത സാഹിത്യത്തിൽ ബിരുദവും ബിരുദാനന്തര ബിരുദവും എം.ഫിൽ ബിരുദവും ഡോക്ടറേറ്റും കരസ്ഥമാക്കി. മഹാത്മാ ഗാന്ധി സർവകലാശാലയിൽ നിന്നും കൗൺസിലിങ് സൈക്കോളജിയിൽ പ്രത്യേക പരിശീലനവും നേടി. പോണ്ടിച്ചേരി ഫ്രഞ്ച് ഇൻസ്റ്റിറ്റ്യൂട്ടിൽ റിസർച്ച് ഫെലോ ആയും,തേവര സേക്രട്ട് ഹാർട്ട് കോളേജിൽ സംസ്കൃത അധ്യാപകനായും പ്രവർത്തിച്ചിരുന്നു. ഇപ്പോൾ സംസ്കൃത അധ്യാപകനായി (വിദ്യാഭ്യാസ വകുപ്പ്, കോട്ടയം) സേവനം അനുഷ്ഠിച്ചു വരുന്നു.https://otherbooksonline.com/book-author/t-s-syam-kumar/

ശ്യാംകുമാറിന്റെ പുസ്തകങ്ങൾ 
ലഘുചിത്രം|257x257ബിന്ദു
 ഹിന്ദുത്വ ഇന്ത്യ https://www.mbibooks.com/writer/shyam-kumar-t-s/ 
 ആരുടെ രാമൻ https://keralakaumudi.com/news/news.php?id=1560467https://www.manoramaonline.com/literature/bookcategories/others/2021/12/01/arute-raman-by-t-s-shyamkumar.html
 വാദിക്കാനും ജയിക്കാനുമല്ല
 കേരളീയ തന്ത്രപാരമ്പര്യം
 താന്ത്രികത സംസ്കാരം ദർശനം
 തന്ത്ര പ്രായശ്ചിത്തം: കേരള സമൂഹവും ചരിത്രവും
 ശബരിമല : ഹിന്ദുത്വതന്ത്രങ്ങളും യാഥാർത്ഥ്യവും
 മൈത്രിയുടെ പൊരുൾ: സനാതന ധർമത്തിന്റെ വിമർശ പാഠങ്ങൾ
 സംസ്കൃതം സംസ്കാരം ബഹുസ്വരത 

 പുരസ്കാരങ്ങൾ 

 കാലിക്കട്ട് സർവകലാശാലയിൽ നിന്നും മികച്ച ഗവേഷണ പ്രബന്ധങ്ങൾക്കുള്ള പണ്ഡിതർ ഇ.വി. രാമൻ നമ്പൂതിരി എൻഡോവ്മെൻ്റ് അവാർഡ്( 2015), 
 വി.കെ. നാരായണ ഭട്ടതിരി എൻഡോവ്മെൻ്റ് അവാർഡ്( 2016), 
 കെ.വി. ശർമ എൻഡോവ്മെൻ്റ് അവാർഡ് ( 2017),
 അംബേദ്കർ സേവാ ശ്രീ നാഷ്ണൽ അവാർഡ് (2013), 
 ബഹ്റീൻ പ്രതിഭാ പുരസ്കാരം (2013),
 യൂണിവേഴ്സിറ്റി ഗ്രാൻ്റ്സ് കമ്മീഷൻ്റെ രാജീവ് ഗാന്ധി നാഷ്ണൽ ഫെലോഷിപ്പ് (2017), 
 ദലിത് സമുദായ മുന്നണിയുടെ വില്ലുവണ്ടി പുരസ്കാരം (2025), 
 കേരള സാഹിത്യ അക്കാദമിയുടെ വൈജ്ഞാനിക സാഹിത്യത്തിനുള്ള ജി.എൻ. പിള്ള എൻഡോവ്മെന്റ് അവാർഡ് (ആരുടെ രാമൻ - 2025 )
 മേത്തല ശ്രീനാരായണ സമാജത്തിന്റെ ഗുരുദർശന പുരസ്കാരം ( മൈത്രിയുടെ പൊരുൾ എന്ന ഗ്രന്ഥത്തിന്, 2025 )
 പെരിയാർ മലിനീകരണ വിരുദ്ധ സമിതിയുടെ എം.കെ. കുഞ്ഞപ്പൻ അവാർഡ് (2025 )
 കെ.എം. മാത്യു എൻഡോവ്മെന്റ് കലാ സാഹിത്യ പുരസ്കാരം ( 2026 )

 വിവാദങ്ങൾ 
സവർണ്ണ-ബ്രാഹ്‌മണ്യ പാരമ്പര്യത്തെ ചോദ്യചെയ്യുന്ന നിലപാടെടുത്തതിനും സനാതനധർമ്മത്തെ വിമർശനവിധേയമാക്കി ലേഖനങ്ങൾ പ്രസിദ്ധപ്പെടുത്തിയതിനും പ്രഭാഷണങ്ങൾ നടത്തിയതിനും ശ്യാംകുമാറിനെതിരെ സൈബർ ആക്രമണം, കയ്യേറ്റശ്രമം എന്നിവ ഉണ്ടായിട്ടുണ്ട്. മാധ്യമം ദിനപത്രത്തിൽ അദ്ദേഹം എഴുതിവന്ന 'രാമായണ സ്വരങ്ങൾ' എന്ന ലേഖനപരമ്പരക്കെതിരെ ഹിന്ദുത്വ സംഘടനകൾ കടുത്ത വിമർശനങ്ങളും ഭീഷണിയും ഉയർത്തുകയുണ്ടായി.https://www.mediaoneonline.com/mediaone-shelf/analysis/dr-ts-syam-kumars-ramayana-criticism-and-madhyamam-264976https://www.reporterlive.com/topnews/kerala/2025/03/31/attempted-attack-on-ts-shyamkumarhttps://www.kairalinewsonline.com/huge-criticism-against-the-hindutva-threat-against-dr.-ts-syam-kumar-sj1https://www.madhyamam.com/kerala/hindu-aikya-vedis-complaint-is-untrue-sreenarayana-manavadharmam-trust-1312756

അവലംബം

വർഗ്ഗം:ദലിത് എഴുത്തുകാർ
വർഗ്ഗം:ഗവേഷകർ
വർഗ്ഗം:കേരളത്തിലെ അദ്ധ്യാപകർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:സംസ്കൃതപണ്ഡിതർ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ